Podmienky využívania priestorov

1. Vyplnenie objednávky
vzor objednávkového formuláru
2. Súhlas s nasledovnými podmienkami (sú súčasťou objednávky a jej doručenie sa považuje za súhlas s nimi):

1)      Priestory sú prenajímané na dobu určitú podľa platného základného cenníka pre záujemcov o priestory Regionálneho kultúrneho centra v Prievidzi, ktorý je zverejnený na stránke: www.rkcpd.sk
 
2)      Na základe objednávky bude vystavená faktúra, ktorú si nájomca preberie v deň jeho podujatia. Poplatok je nutné v plnej výške uhradiť po ukončení akcie v hotovosti (v pokladni RKC v Prievidzi) alebo bankovým prevodom.
 
3)      Prenajímateľ zabezpečí priestory k dispozícii hodinu pred začiatkom nájmu a priestory opustí hodinu po ukončení akcie (podujatia). Zamestnanec RKC v Prievidzi zodpovedný za zabezpečenie obsluhy priestorov odovzdá prenajímané priestory nájomcovi a má právo kontrolovať využívanie týchto priestorov v priebehu celého podujatia. Po ukončení podujatia zamestnanec skontroluje stav prenajatého priestoru a jeho vybavenia a po odchode nájomcu ju uzamkne. Prípadné poškodenie priestorov, či zmenu dojednaných nájomných podmienok v zmysle objednávky hlási vedeniu RKC v Prievidzi. Nájomca je povinný opustiť prenajaté priestory najneskôr do 1 hodiny po ukončení akcie. V prípade rozsiahlejších príprav priestorov musí objednávateľ náležitosti dohodnúť s prenajímateľom najneskôr týždeň pred začatím nájmu (podujatia).

4)      Nájomca vráti prenajímateľovi prenajaté priestory v stave, v akom ich prebral. Nájomca zodpovedá za škody spôsobené pri užívaní prenajatých priestorov nájomcom alebo osobami, ktoré majú vzťah k nájomcovi a zabezpečí ich odstránenie na svoje náklady. Vzniknuté škody bezodkladne po ich zistení oznámi prenajímateľovi.
 
5)      V priestoroch RKC v Prievidzi je prísne zakázané fajčiť. Na fajčenie je vyhradený priestor pred budovou pri vchode do galérie (zo Záhradníckej ulice), alebo pri zadnom vchode sály, kde sú na daný účel k dispozícii popolníky. V prípade porušenia zákazu fajčenia nebude nájomcovi zo strany prenajímateľa umožnený ďalší prenájom priestorov.
 
6)      Nájomca (organizátor podujatia) zabezpečí, aby sa návštevníci podujatí pohybovali len vo vyhradených priestoroch.
 
7)      Nájomca sa zaväzuje zabezpečiť užívanie prenajatých nebytových priestorov len na účel, na ktorý mu boli prenajaté.

8)      Žiadateľ je povinný najneskôr týždeň pred začiatkom prenájmu upresniť dobu prenájmu, prípadne vzniesť požiadavky na ďalšie organizačno-technické zabezpečenie, či súčinnosť ďalších zamestnancov počas podujatia (šatniar, občerstvenie,...).

OBJEDNÁVKOVÝ FORMULÁR	
Regionálne kultúrne centrum v Prievidzi
Záhradnícka 19
971 01  Prievidza		Dátum: 	
 	
Názov objednávateľa, nájomca:           
                  			
Adresa:			
IČO:         
DIČ:    
IČ: DPH   			
Bankové spojenie:			
Číslo účtu:			
Dátum prenájmu priestoru:			
Názov akcie:	
Popis akcie:	
Požiadavky:	
Kontaktná osoba: 
Tel:  
Email:	
Spoločnosť je zapísaná v Obchodnom registri …., odd.: Sro, vl.č.: …/...	

Predmet:	Objednávka na prenájom priestoru RKC v Prievidzi	

Objednávame si u Vás priestory ...
na deň ... v čase od ... h do ... h pre ... (počet osôb).

Časový harmonogram akcie:
Príprava:	od ... do ...
Akcia:		od ... do ...
Recepcia:	od ... do ...
Demontáž:	od ... do ...
...................................
podpis objednávateľa
Vyplnený a podpísaný objednávkový formulár zašlite na emailovú adresu: info@rkcpd.sk 
alebo poštou na adresu Regionálne kultúrne centrum v Prievidzi, Záhradnícka 19, 971 01  Prievidza

Priestory je možné považovať za záväzne rezervované po potvrdení objednávky zo strany RKC v Prievidzi.